Μοναστηράκι Αρκαδίας

Το Μοναστηράκι είναι χωριό του Νομού Αρκαδίας, το οποίο ανήκει διοικητικά στην Δημοτική Ενότητα Κοντοβάζαινας του Δήμου ΓορτυνίαςΝέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα «Καλλικράτης» (Νόμος 3852/2010 - Σε ισχύ από 1/1/2011).Ε.Ε.Τ.Α.Α. - Διοικητικές μεταβολές Μοναστηρακίου.

Σύμφωνα με στοιχεία της Απογραφής του 2011 ο πληθυσμός του ανέρχεται σε 103 κατοίκουςΕλληνική απογραφή 2011 / Βλ. Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (2012)., ενώ η ομώνυμη τοπική κοινότητα όπου ανήκουν επίσης οι οικισμοί Αρσιναία και Πελέκι, έχει συνολικό πληθυσμό 135 κατοίκους.

Γεωγραφικά στοιχεία
Το χωριό βρίσκεται χτισμένο στην δυτική πλευρά του βόρειου τμήματος της Αρκαδίας και σε υψόμετρο περίπου 600 μέτρων πάνω από την επιφάνεια της θάλασσαςΥπολογισμός υψομέτρου από διεύθυνση στον χάρτη.. Χαμηλότερα από τον οικισμό και στα δυτικά αυτού ρέει το ρέμα Βολιμοίρη, ενώ στα ανατολικά ρέει το ρέμα Άρση (ή Πατσουριά)· στα νοτιοανατολικά έξω από το χωριό συμβάλουν μεταξύ τους.

Όμορα χωριά με το Μοναστηράκι είναι ο Βούτσης και το Βιδιάκι, ευρισκόμενα νοτιοανατολικά και βορειοδυτικά αυτού αντιστοίχως. Το χωριό απέχει μέσω του οδικού δικτύου 11 χιλιόμετρα από το κεφαλοχώρι της Κοντοβάζαινας και 92 χιλιόμετρα από την πόλη της ΤρίποληςΧιλιομετρικές αποστάσεις μέσω του οδικού δικτύου, βασισμένες σε στοιχεία από τους Χάρτες της Google..

Αξιοθέατα, ναοί και μνημεία
Στο χωριό ήταν χτισμένος ο πύργος του Αλή Φαρμάκη, όπου σήμερα διασώζονται μόνο λείψανα αυτού. Στην περιοχή υπάρχουν τα παραδοσιακά πετρόχτιστα γεφύρια Κρεμμυδούς και Τρανής Βρύσης και Βρυσούλας. Στο Μονοαστηράκι υπάρχει τοποθετημένος ανδριάντας του αρχιστράτηγου και οπλαρχηγού της Ελληνικής Επανάστασης του 1821, Θεόδωρου Κολοκοτρώνη. Εκκλησίες του χωριού είναι η Κοίμηση της Θεοτόκου (κτήση 1857), ο Άγιος Ιωάννης και ο Άγιος Νικόλαος.

Οικονομικά στοιχεία
Η τοπική οικονομία βασίζεται στον πρωτογενή τομέα παραγωγής και οι μόνιμοι κάτοικοι του χωριού απασχολούνται κατά κύριο λόγο με την κτηνοτροφία και την γεωργία.

Διοικητική εξέλιξη
Στις 24/04/1835 το Μοναστηράκι προσαρτήθηκε στον Δήμο Βελημαχίας (από 1837 Δήμος Πανιών). Στις 21/06/1836 (ΦΕΚ 28Α) από την Επαρχία Διποταμίας όπου άνηκε, υπάγεται στην Επαρχία Γορτυνίας. Στις 08/03/1841 (ΦΕΚ 5Α) το Μοναστηράκι αποσπάται από τον Δήμο Πανιών και προσαρτάται στον Δήμο Ελευσίνος.

Στις 24/08/1912 (ΦΕΚ 252Α), με την θέσπιση του των κοινοτήτων, δημιουργήθηκε η Κοινότητα ΜοναστηρακίουΕ.Ε.Τ.Α.Α. - Διοικητικές μεταβολές Κοιν. Μοναστηρακίου..

Στις 04/12/1997 (ΦΕΚ 244Α) και σύμφωνα με την Διοικητική Μεταρρύθμιση «Καποδίστριας» (Ν. 2539/97) η άλλοτε Κοινότητα Μοναστηρακίου θα αποτελέσει δημοτικό διαμέρισμα του Δήμου Κοντοβάζαιανας.

Στις 07/06/2010 (ΦΕΚ 87Α) σύμφωνα με το Διοικητική Μεταρρύθμιση «Καλλικράτης» (Ν. 3852/2010), το χωριό προσαρτάται στον Δήμο Γορτυνίας και το πρώην δημοτικό διαμέρισμα Μοναστηρακίου αποτελεί πλέον τοπική κοινότητα.

Δημογραφικά στοιχεία
 Έτος  Πληθυσμός 1991  224 2001  158 2011  103 2021  66

Προσωπικότητες
 Παπαγεωργάκης, κληρικός και αγωνιστής της Επανάστασης του 1821.
 Θεόδωρος Καρατζάς, νομικός και Διοικητής της Εθνικής Τράπεζας επί πρωθυπουργίας Κώστα Σημίτη.
 Βαγγέλης Χριστόπουλος, ομποΐστας και παιδαγωγός.

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Εξωτερικοί σύνδεσμοι
 Ε.Ε.Τ.Α.Α. (ιστοσ. Eetta.gr) - Διοικητικές μεταβολές της Τ.Α.: Μοναστηράκι.
 Ε.Ε.Τ.Α.Α. (ιστοσ. Eetta.gr) - Διοικητικές μεταβολές της Τ.Α.: Κοινότητα Μοναστηρακίου.
 Arcadia.ceid.upatras.gr - Μοναστηράκι-Γορτυνία-Αρκαδία.
 Exploring-Greece.gr - Μοναστηράκι (1).
 Exploring-Greece.gr - Μοναστηράκι (2).

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κοντοβάζαινας